stanford-oval/wikipedia huggingface dataset:
הלכות סוכה
הערות שוליים

↑  תלמוד בבלי, מסכת יומא, דף י', עמוד ב'; סמ"ג - חלק מצות עשה - מצווה מג; מהר"ל ספר נצח ישראל - פרק לה; ביאור הלכה סימן תרל"ד ד"ה אפילו
↑  "בסכות תשבו שבעת ימים וגו' כי בסוכות הושבתי את בני ישראל וגו' הם ענני כבוד שהקיפם בהם לבל יכם שרב ושמש." (שולחן ערוך, אורח חיים, תרכ"ה, א)
↑  "מחזקת ראשו ורובו ושולחנו - כשרה" במחלוקת הלל ושמאי, תלמוד בבלי, מסכת סוכה, דף ג', עמוד א'
↑  למעלה מעשרים אמה - אין אדם יודע שדר בסוכה, משום דלא שלטא בה עינא, תלמוד בבלי, מסכת סוכה, דף ב', עמוד א'
↑  משנה תורה לרמב"ם, ספר זמנים, הלכות שופר וסוכה ולולב, פרק ד', הלכה ט"ז
↑  משנה תורה לרמב"ם, ספר זמנים, הלכות שופר וסוכה ולולב, פרק ד', הלכה י"ב
↑  משנה תורה לרמב"ם, ספר זמנים, הלכות שופר וסוכה ולולב, פרק ד', הלכה ב'
↑  רמב"ם ושו"ע סי' תרלד סע' ב
↑  שולחן ערוך אורח חיים, תרל, י
↑  לדעת המתירים הפסול הוא רק אם הרוח פוסלת את הדופן (חזו"א; רס"ג סידור, ור"ת ס' הישר קט ), שהרי מצאנו בתלמוד שעשו מחיצה מסדינים (תלמוד בבלי, מסכת ביצה, דף כ"ב, עמוד א'; תלמוד בבלי, מסכת סוכה, דף ט"ז, עמוד ב' ועוד), וכן כותב הרב אליעזר מלמד‏, סוכה שדפנותיה מיריעות בד (סוכה לנצח), באתר פניני הלכה
↑  משנה תורה לרמב"ם, ספר זמנים, הלכות שופר וסוכה ולולב, פרק ד', הלכה ו'
↑  משנה סוכה א, ד
↑  תלמוד בבלי, מסכת סוכה, דף ט"ו, עמוד ב'.
↑  רמב"ם שופר סוכה ולולב ה ט ורוב פוסקים לא הצריכו להעמיד הדפנות לפני הסכך וכך נראה בגמרא (תלמוד בבלי, מסכת עירובין, דף מ"ד, עמוד א') "עושה אדם את חבירו דופן כדי שיאכל וישתה וישן" ורק מעמידת האדם זה נהיה סוכה וזה מותר לכתחילה, ובגמרא תלמוד בבלי, מסכת סוכה, דף ד', עמוד א' 'בנה בה איצטבא'; כנ"ל ועוד.
↑  רמ"א - הגה"מ, ב"ח, ברכ"י, בית השואבה; ערוה"ש ה; וחזו"ע עמ' לח. מכשירים בדיעבד.
↑  משנה ברורה, סימן תרכ"ט, סעיף קטן כ"ב
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
| סוכות |
| --- | --- | --- |
| מהלך החג | יום טוב ראשון • חול המועד סוכות • הושענא רבה • שמיני עצרת/שמחת תורה |  |
| סוכה | סכך • אכילה בסוכה • שינה בסוכה • ברכת לישב בסוכה • אושפיזין • מצטער פטור מן הסוכה • תשבו כעין תדורו • מעמיד • דופן עקומה • הלכות סוכה |  |
| ארבעת המינים | אתרוג, לולב, הדס וערבה • הלכות ארבעת המינים • קוישיקלך |  |
| מנהגים | הושענות • הקפות • חיבוט ערבה • זכר לשמחת בית השואבה • תיקון ליל הושענא רבה |  |
| מצוות הנוהגות  בזמן בית המקדש | מצוות ערבה במקדש • הקפת המזבח • ניסוך המים • שמחת בית השואבה • הקהל • שמחת הרגלים |  |
| שמיני עצרת ושמחת תורה | תפילת הגשם • וזאת הברכה • דגל שמחת תורה • הקפות בשמחת תורה • הקפות שניות |  |
| תפילות ופיוטים | פיוטי הושענות (כהושעת אלים) • פיוטי הגשם (אף ברי · זכור אב · שפעת רביבים) • מפי אל • סוכה ולולב לעם סגולה • משה אמת |  |
| שירי החג | אורחים לחג • שלומית בונה סוכה |  |
| שונות | שמחת הרגלים • מסכת סוכה • שלומית בונה סוכה • סהרנה |  |
חגי ישראל ומועדיו • שלוש הרגלים 
| --- | --- |
בקרת זהויות :  NLI: 987007465872305171 
סוכות הנבנות על עמודים מפאת חוסר בשטח, שכונת בתי אונגרין בירושלים
סוכה סוכת בד, ניתן להבחין בתחתית הדפנות ברצועות הלבוד
בניין מגורים עם הכנה לסוכות, בשכונה בבני ברק
מבנה הסוכה הדפנות עשויות מארגזי עץ בשכונת מאה שערים ירושלים שנת 1984
על־אף גודלה הקטן, סוכה זו מספיקה כדי להיחשב כסוכה כשרה: גובהה עולה על מטר, רוחבה עולה על שבעים סנטימטר והיא מדופנת ומסוככת כהלכה.
יהודים מהיישוב הישן קונים סכך מערבים
סוכות עם סכך דקלים
מפקד להק

| --- | --- |
הדרגה בחיל האוויר המלכותי כפי שהיא מוצגת על השרוול

דגל מפקד להק
 מדינה:  הממלכה המאוחדת הממלכה המאוחדת
 צבא:  הכוחות המזוינים של בריטניה
 מערכת הדרגות:  דרגות הכוחות המזוינים הבריטיים
 היררכיה:  קצינים
 בתוקף:  1 באפריל 1918 – הווה (106 שנים)
 דרגה זוטרה:  מפקד כנף
 דרגה בכירה:  קומודור אוויר
 מקבילת נאט"ו:  OF-5
 מקבילת צה"ל:  אלוף-משנה
 מקבילת הצבא:  קולונל
 מקבילת חיל הים:  קפטן
 מקבילת הנחתים:  קולונל
מפקד להק (באנגלית: Group captain; בקיצור: Gp Capt או  G/C; סימול נאט"ו: OF-5) היא דרגת קצונה בכירה בחיל האוויר המלכותי (RAF). מפקד להק מקבילה לדרגת קולונל בצבא הבריטי ובחיל הנחתים המלכותי (RM) או לדרגת קפטן בצי המלכותי הבריטי (RN).
מפקד להק היא דרגה בכירה מדרגת מפקד כנף וזוטרה לדרגת קומודור אוויר. הדרגה משמשת גם את חילות האוויר של מדינות רבות בעלות השפעה בריטית היסטורית.
הדרגה המקבילה בחיל העזר האווירי לנשים (WAAF), חיל העזר האווירי האוסטרלי לנשים (WAAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "קצין להק".
הדרגה במדינות שונות

חיל האוויר המלכותי האוסטרלי
חיל האוויר המלכותי של ניו זילנד
חיל האוויר של ארצות הברית
חיל האוויר הפקיסטני
חיל האוויר של נמיביה
חיל האוויר הניגרי
המשמר האווירי של טרינידד וטובגו
חיל האוויר של גאנה
| 0 | 1 | 2 |
| --- | --- | --- |
| הקודם: מפקד כנף | דרגות חיל האוויר המלכותי  OF-5   מפקד להק | הבא: קומודור אוויר |
יוסף אסכנדרני

רבי יוסף בן אברהם אסכנדרני (או סכנדרני) המוכר בכינוי ר"י אסכנדרני, היה פוסק הלכה וראש ישיבה בעיר צפת בסוף המאה ה-15 ותחילת המאה ה-16. נודע בעיקר בפירושו לטור ופסקיו שהובאו בבית יוסף.
קורות חיים

מעט ידוע על קורות חייו של רבי יוסף. ידוע שהיה חברו של רבי עובדיה מברטנורא, והיה מפלפל עמו בהלכה. נראה שרבי יוסף נולד במצרים לאביו רבי אברהם למשפחת אסכנדרני. משפחת אסכנדרני הייתה משפחה חשובה ומיוחסת של חכמים וסופרים, שמוצאה בספרד.
בשלב מסוים עלה לארץ ישראל והתיישב בעיר צפת, שם מוצאים אותו בזמן גירוש ספרד כאשר מקצת הגולים הגיעו לארץ. הרדב"ז בתשובותיו מעיד כי בהיותו נער בן 13 הכיר את ר"י אסכנדרני בצפת, והיה ידוע כחסיד גדול ובקי בתלמוד ובמדרשים.
חיבר פירוש לספר ארבעה טורים של רבי יעקב בן אשר, אך נראה שפירוש זה הקיף רק את הטור הראשון הנקרא אורח חיים. חיבור זה לא נדפס מעולם, אך נראה שהיה מפורסם בין הפוסקים בדור שאחריו שהביאו ממנו בספריהם. כמו כן הבית יוסף מביא מדבריו מספר פעמים, ובעיקר בהלכות תפילין.
פסקיו

נודע בפסקו שפסל צורת אות כ"ף פשוטה (סופית) שעשאה מרובעת כדרך הסופרים הספרדים באותה תקופה. והחזיקו בדבריו גדולי הפוסקים שבאו אחריו.
משפחתו

סבו של רבי יוסף היה רבי יוסף אסכנדרני הזקן, שהיה רופא.
אביו, רבי אברהם אסכנדרני הזקן.
קרובו של רבי יוסף הוא רבי אברהם סכנדרני שהיה תלמיד מהריק"ש, ורב במצרים.
לקריאה נוספת

אברהם הלל, בקובץ לשכת הקודש (ירושלים תש"ע), גיליון ב' עמ' רל.
הערות שוליים

↑  שו"ת מהר"י בירב סימן נה.
↑  טוב מצרים לר' רפאל אהרן בן שמעון, מערכת א אות יב.
↑  ח"ב סימן תקצו.
↑  ראו בית יוסף, יורה דעה, סימן רע"ה, וכן נראה מעוד מקומות בהם הובא ר"י אסכנדרני רק בחלק אורח חיים.
↑  ראו בית יוסף, אורח חיים, סימן ל"ו בהוספותיו לקונטרס הא"ב.
↑  ראו שו"ת מהר"ם גלאנטי, סימן קכ"ד, שולחן ערוך הרב, סימן ל"ו אות ך, ועוד.
↑  ראו שם הגדולים מערכת גדולים מערכת א אות פז. אך ראו בספר טוב מצרים הנ"ל.
קומודור אוויר

| --- | --- |
הדרגה בחיל האוויר המלכותי כפי שהיא מוצגת על השרוול (ימין) ובכותפת (שמאל)

דגל קומודור אוויר
 מדינה:  הממלכה המאוחדת הממלכה המאוחדת
 צבא:  הכוחות המזוינים של בריטניה
 מערכת הדרגות:  דרגות הכוחות המזוינים הבריטיים
 היררכיה:  קצינים
 בתוקף:  1 באוגוסט 1919 – הווה (105 שנים)
 מקבילת נאט"ו:  OF-6
 מקבילת צה"ל:  תַּת־אַלּוּף
 מקבילת הצבא:  בריגדיר
 מקבילת חיל הים:  קומודור
 מקבילת הנחתים:  לוטננט גנרל
קומודור אוויר (באנגלית: Air Commodore; בקיצור: Air Cdre או  Air Cmde; סימול נאט"ו: OF-6) היא דרגת קצונה בכירה בחיל האוויר המלכותי (RAF). קומודור אוויר היא דרגת כוכב אחד והיא מקבילה לדרגת בריגדיר/בריגדיר גנרל בצבא הבריטי ובחיל הנחתים המלכותי (RM) או לדרגת קומודור בצי המלכותי הבריטי (RN).
קומודור אוויר היא דרגה בכירה מדרגת מפקד להק וזוטרה לדרגת תת מרשל אוויר. הדרגה משמשת גם את חילות האוויר של מדינות רבות בעלות השפעה בריטית היסטורית.
הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "מפקד אוויר".
הדרגה במדינות שונות

חיל האוויר המלכותי האוסטרלי
חיל האוויר המלכותי של ניו זילנד
חיל האוויר של ארצות הברית
חיל האוויר הפקיסטני
חיל האוויר של נמיביה
חיל האוויר הניגרי
המשמר האווירי של טרינידד וטובגו
חיל האוויר של גאנה
קרל הקירח

קרל השני "הקירח" (בצרפתית: Charles II le Chauve, שארל הקירח; 13 ביוני 823 – 6 באוקטובר 877), בן לשושלת הקרולינגית, מלך על פרנקיה המערבית מ-843 עד מותו.
ביוגרפיה

קרל היה בנם של מלך הפרנקים לואי "החסיד", ושל אשתו השנייה, יהודית מבוואריה (אנ'). עם לידתו אביו רצה לצרף את שמו לרשימת יורשי האימפריה הרומית הקדושה, אך נתקל בהתנגדותם של בניו מאשתו הראשונה: לותאר הראשון, לודוויג (או לואי) ופפין. בשנת 831, בגיל שמונה שנים בלבד, הכתיר אותו אביו ליורשו כקיסר האימפריה הרומית הקדושה, ולמלך איטליה. בשנת 833 הביסו שלושת האחים את אביהם, כלאו אותו ואת קרל, ושלחו את יהודית, אמו של קרל, למנזר, אך בשנת 835 חזר לואי החסיד לכס המלוכה. בשנת 838, עם מותו של אחיו פפין, קרל הוכתר למלך אקיטן על ידי אביו, אך האצילים בחרו למלך אקיטן את בנו של פפין. בשנת 840, אחרי מותו של המלך לואי החסיד, פרצה מלחמה על הירושה בין קרל לשני אחיו הנותרים. המלחמה נסתיימה בחוזה ורדן, (אוגוסט 843) שעל פיו חולקה האימפריה בין השלושה.
קרל ירש את ממלכת פרנקיה המערבית בשם קרל השני. ממלכה זו השתרעה על שטח דומה לזה של צרפת של ימינו, בתוספת אזור הגבול עם ספרד עד נהר האברו. לותאר, אחיו הבכור של קרל, ירש את ממלכת פרנקיה התיכונה – רצועה בין הממלכות המערבית והמזרחית, שכללה את פלנדריה, את אזור נהר הריין, את בורגונדיה ואת צפון איטליה, ואחיו לודוויג הגרמני ירש את ממלכת פרנקיה המזרחית (גרמניה של ימינו). שנות שלטונו הראשונות של המלך קרל הקירח עברו בשקט יחסי, עד מותו של אחיו לותאר בשנת 855, כאשר החל מאבק על נחלותיו בין קרל ללודוויג הגרמני. בשנת 858 פלש לודוויג לממלכתו של קרל בפרנקיה המערבית. קרל נמלט לבורגונדיה וזכה בתמיכתם של הבישופים שהתנגדו לשלטונו של לודוויג הגרמני. בשנת 869 ניסה קרל לכבוש את נחלותיו של לותאר, אך על פי חוזה מרסן (שנת 870) נאלץ להתחלק בהן עם לודוויג הגרמני.
קרל הקירח נלחם נגד הוויקינגים שהשחיתו את צפונה של ממלכתו, בעמק הנהר סן ובעמק הנהר לואר, והגיעו עד לגבולו של חבל אקוויטניה. הוא ניסה להילחם בהם באמצעות הקמת גשרים מבוצרים על הנהרות, אולם פעמים רבות נאלץ לשלם להם עבור הסכמתם לסגת. בשנת 875 נסע קרל הקירח לאיטליה וב-29 בדצמבר קיבל את התואר קיסר האימפריה הרומית הקדושה מידי האפיפיור יוחנן השמיני. באותו זמן פלש לודוויג הגרמני פעם נוספת לפרנקיה המערבית, וקרל נאלץ למהר ולחזור לממלכתו. בשנת 876, לאחר מות לודוויג הגרמני, פלש קרל לפרנקיה המזרחית, אך ללא הצלחה. האפיפיור יוחנן השמיני קרא לו לשוב לאיטליה שהותקפה על ידי המוסלמים. בשנת 877, בדרכו בחזרה לממלכתו נפטר קרל הקירח, ובנו לואי ירש את הכתר בשם לואי השני.
מגודלים 2

| --- | --- |

כרזת הסרט בעברית
 בימוי:  דניס דוגן 
 הופק בידי:  אדם סנדלר, ג'ק ג'יארפוטו 
 תסריט:  אדם סנדלר טים הארלאי פרד וולף
 עריכה:  טום קוסטיין
 שחקנים ראשיים:  אדם סנדלר קווין ג'יימס כריס רוק דייוויד ספייד סלמה הייק מריה בלו מאיה רודולף ניק סוורדסון
 מוזיקה:  רופרט גרגסון-ויליאמס
 צילום:  תיאו ואן דה סנדה 
 מדינה:  ארצות הברית 
 חברת הפקה:  האפי מדיסון
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  12 ביולי 2013
 משך הקרנה:  100 דק' 
 שפת הסרט:  אנגלית 
 סוגה:  סרט חבר'ה, סרט קומדיה 
 תקציב:  80,000,000 דולר
 הכנסות:  246,984,278 דולר
 הכנסות באתר מוג'ו:   grownups2
 סרט קודם:  מגודלים 
 www.grownups2-movie.com
 דף הסרט ב־IMDb
 
מגודלים 2 (באנגלית: Grown Ups 2) הוא סרט חבר'ה קומי אמריקאי, סרט ההמשך של הסרט "מגודלים". הסרט הופק על ידי אדם סנדלר, בוים על ידי דניס דוגן ומככבים בו אדם סנדלר, קווין ג'יימס, כריס רוק, דייוויד ספייד וסלמה הייק. הסרט הופק על ידי חברת ההפקות של סנדלר, האפי מדיסון, והופץ על ידי סרטי קולומביה.
עלילה

הסרט מתרחש שלוש שנים לאחר אירועי הסרט הראשון. לני פדר (אדם סנדלר) ומשפחתו עברו לעיירה הקטנה בה הוא וחבריו גדלו. הסרט עוקב אחרי היום האחרון ללימודים בו הילדים מתכוננים לחופשת הקיץ, והמבוגרים מתכננים מסיבה בביתו של לני. היגינס פוגש את בנו שלא ידע עליו ומנסה להתחבר איתו בעוד ששאר החברים נכנסים למלחמה עם תלמידי קולג' על אזור הבילויים בעיירה.
צילומים והפקה

הסרט נכתב על ידי אדם סנדלר, טים הארלי ופרד וולף, בוים על ידי דניס דוגן והופץ על ידי סרטי קולומביה. צילומי הסרט נמשכו כחודשיים וחצי, מ-2 במאי 2012 עד 15 ביולי 2012. הסרט יצא לאקרנים ב-12 ביולי 2013 בארצות הברית וב-11 ביולי בישראל.
שחקנים ודמויות

אדם סנדלר כלאונרד "לני" פדר
קווין ג'יימס כאריקסון "אריק" למונסוף
כריס רוק כקורטיס "קורט" מקנזי
דייוויד ספייד כמרקוס "היגי" היגנס
ניק סוורדסון כניקולאס "ניק" היליארד
סטיבן ויליאמס כדניס קאוונאו
סטיב בושמי כוילי
ג'קי סנדלר כג'קי טרדיו
סלמה הייק כרוקסן "רוקסי" צ'ייס- פדר
אליסון מישלקה כילדת הביקיני הסקסית סוואנה
מריה בלו כסאלי למונסוף
מאיה רודולף כדיאן מקנזי
אנדי סמברג כמעודד
ג'ייק גולדברג כגרג פדר
קמרון בויס כקית' פדר
אלקסיס ניקול סאנצ'ז כבקי פדר
אדה-ניקול סאנגר כדונה למונסוף
פרנק ג'ינג'ריץ' כבין למונסוף
ג'ורג'יה אנג'ל כגברת למונסוף
נאג'י ג'טר כאנדרה מקנזי
צ'יינה אן מקליין כשארלוט מקנזי
די קוואון כריטה
אבוני ג'ו-אן כמאמה רונזוני מקנזי
טיילור לאוטנר כמילו ילד האחווה
פטריק שוורצנגר כקופר ילד האחווה
דייוויד הנרי כזאק ילד האחווה
ג'ימי טאטרו כילד אחווה
אלכסנדר לודוויג כבראדן
אלן קוברט כמורה ההיפי
ארין הית'רטון כמעודדת
טאראן קילאם כמעודד
הלסטון סייג' כננסי ארבאקל
שרי אוטרי כפני
אלן קלגאורן כמאריו פלוזו
שאקיל אוניל כשוטר פלוזו
כריס הארדוויק כספק הגלידה
ג'ון לוביץ כמאמן כושר
טים מדואס כמלקולם
פרסים

| שנה | פרס | קטגוריה | מועמד/ים | תוצאה |
| --- | --- | --- | --- | --- |
| 2014 | פרסי בחירת הילדים של ניקלודיאון | שחקן הקולנוע המועדף | אדם סנדלר | זכייה |
פשתה שעירה

פשתה שעירה עם הרבה פרחים
פשתה שעירה (שם מדעי: Linum pubescens, שם עממי: Hairy Pink Flax) היא צמח חד-שנתי בעל פרח ממשפחת הפשתיים. הצמח גדל באזור המזרח התיכון ובפרט בארץ ישראל.
מאפיינים

בארץ ישראל הפשתה השעירה גדלה בחורש פתוח ובבתות באזורים הרריים, על קרקעות גיר. היא נפוצה בצפון ומרכז הארץ. היא פורחת באביב חודשים פברואר עד מאי ויוצרת מרבדים ורודים ויפים.
הפרח בעל 5 עלי כותרת. הצוף נמצא בבסיס צינור הנוצר על ידי עלי הכותרת, ולכן רק חרקים בעלי חדק יכולים למצוץ את הצוף. צבע הפרח הוא ורוד עז, עם עורקים כהים יותר לאורך עלי הכותרת, כאשר מרכז הפרח כהה יותר והצינור עצמו בצבע צהוב.
העלים מסורגים ושפתם תמימה.
הזרעים של הפשתה השעירה משמשים למאכל ולרפואה, בין השאר לבעיות במערכת העיכול, כאבי בטן, נשירת שיער, אבנים בכליות ועוד.
מבט כללי על צמח הפשתה השעירה
פשתה שעירה
תקריב על הפרח ועליו עוזיה
הערות שוליים

1 2  מייק ליבנה, פשתה שעירה, באתר "צמח השדה"
1 2  אבי שמידע ודוד דרום, מדריך פרחי הבר בישראל, הוצאת כתר. עמ' 222.
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
חרק על הפשתה השעירה
י"א 2

י"א 2 הוא פזמון שנכתב והולחן על ידי ניר דנן והראפר טונה ובוצע על ידי טונה.
רקע

השיר יצא לאור בשנת 2017 ונכלל באלבומו השני של טונה "טונהפארק".
טונה (איתי זבולון) שלמד בתיכון עמל א' בפתח תקווה ביצע את השיר מנקודת מבט של בוגר מערכת החינוך המביט לאחור על תקופתו כתלמיד תיכון, שבה חווה תסכולים רבים.
השיר מושר בגוף ראשון ומבטא את כאביו של הדובר כלפי תקופת התיכון. בנוסף מתלונן הדובר כלפי מערכת החינוך שלא הכינה אותו לחיי הבגרות. קטע קטן בשיר מושר בגוף שני כפנייה של צוות בית הספר לאמו של הדובר ("גברת טונה") ובה מובעות תלונות על תפקודו הלקוי כתלמיד.
בשיר סומפל קטע מתוך "הבובה זהבה" של להקת החלונות הגבוהים שהולחן על ידי שמוליק קראוס.
השיר הגיע בשיאו במצעד השבועי של גלגלצ למקום השלישי. במצעד העברי השנתי של גלגלצ הגיע השיר למקום ה-14, ובמצעד השנתי של רשת ג' הגיע למקום ה-22.
מיקומי שיא

|   ‏‏‏  מצעדים שבועיים> מדינה |   ‏‏‏  מצעדים שבועיים> מצעד |   ‏‏‏  מצעדים שבועיים> מיקום שיא |   ‏‏‏  מצעדים שבועיים>  |
| --- | --- | --- | --- |
|  ישראל | מדיה פורסט ישראל | 7 |  |
|  ישראל | המצעד הרשמי של גלגלצ | 3 |  |
|  ישראל | היטליסט | 54 |  |
|   ‏‏‏  מצעדי סוף שנה> מדינה |   ‏‏‏  מצעדי סוף שנה> מצעד |   ‏‏‏  מצעדי סוף שנה> מיקום שיא |   ‏‏‏  מצעדי סוף שנה>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד העברי השנתי של גלגלצ | 14 |  |
|  ישראל | המצעד השנתי של רשת ג' | 22 |  |
הערות שוליים

↑  נועה בדש, טופ 5: חמשת השירים הטובים ביותר של טונה באתר פרוגי, 22 במאי 2017
↑  דורון אורסיאנו–ויטנר, ‏טונה מוציא אלבום מעולה שמוכיח שהוא מוביל את סצנת הראפ בישראל, באתר מעריב אונליין, 16 באוקטובר 2017
יובל בן עוזר

| --- | --- |

 לידה:  המאה ה־20 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, אוניברסיטת אינדיאנה 
 שפה מועדפת:  עברית 
 
יובל בן עוזר הוא מנצח מקהלות ישראלי; משמש מ-1990 כמנהל המוזיקלי של מקהלת הקיבוץ הארצי.
חייו > קריירה מוזיקלית

יובל בן עוזר הוא בוגר האקדמיה למוסיקה ולמחול בירושלים ובעל תואר שני בניצוח מאוניברסיטת אינדיאנה בארצות הברית.
בן עוזר היה מנהל מוזיקלי של פסטיבל מוזיקה ד'קאמרה ופסטיבל אבו גוש. ב-1993 ייסד את האנסמבל הקולי הישראלי ומשמש עד היום כמנצח ראשי ומנהל מוזיקלי. תחת ניצוחו זכה האנסמבל בפרסים ראשונים בתחרויות הבינלאומית במלטה, בספרד ובבלגיה, והשתתף בפסטיבלים בינלאומיים בדרום קוריאה, איטליה, סלובניה ועוד. בארץ ניצח על מקהלות בפסטיבל ישראל, פסטיבל כפר בלום ועוד.
בן עוזר מופיע לעיתים קרובות עם התזמורת הפילהרמונית הישראלית עמה עבד כמנצח המקהלה תחת שרביטם של גדולי המנצחים וביניהם ג'יימס לוויין, זובין מהטה, קורט מאזור ג'וזפה סינופולי ודניאל בארנבוים. הוא ניצח על התזמורות החשובות בישראל והופיע כמנצח אורח באירופה. הוא מוזמן באופן תדיר לשמש כשופט בתחרויות מקהלות.  בין השאר עשה זאת בהונגריה, פורטוגל ובמשחקים האולימפיים למקהלות, אירוע בהשתתפות 1,500 זמרים שהתקיים בסינסינטי, ארצות הברית.
בן עוזר ניהל את "הסדרה הווקאלית" של התזמורת הסימפונית הישראלית ראשון לציון.  הוא עורך ומגיש תוכנית שבועית בשם "חמישי מנצח" בכאן קול המוזיקה.
חייו > הרצאות וסדנאות לארגונים

בן עוזר יצר ופיתח את "תוכנית מאסטרו" המיועדת לדרגים שונים בארגונים ועוסקת בשיפור מיומנויות ניהול, מנהיגות ועבודת צוות, תוך שימוש במודל התזמורת והמוזיקה. הוא מרצה מבוקש המרבה לערוך סדנאות והרצאות בפני אנשי עסקים בישראל ובעולם.
לודוויג הגרמני

| --- | --- |

לודוויג (משמאל)
 לידה:  806
 פטירה:  28 באוגוסט 876 (בגיל 70 בערך) פרנקפורט, האימפריה הרומית הקדושה 
 מדינה:  האימפריה הקרולינגית 
 מקום קבורה:  מנזר לורש 
 בן או בת זוג:  אמה מאלטדורף (827–?) 
 
 
לודוויג (או לואי) הגרמני (הידוע גם כלואי ה-II;‏ 806  – 28 באוגוסט 876) היה בנו השלישי של לואי החסיד, קיסר האימפריה הרומית הקדושה ואשתו הראשונה, ושימש כמלך בוואריה משנת 817 בעקבות חלוקת האימפריה על ידי אביו, וכמלך פרנקיה המזרחית (כיום שטח גרמניה) בעקבות חוזה ורדן בשנת 843 עד למותו.
משפחתו

לודוויג נישא ב-827 לאמה, בתו של וולף, רוזן אלדורף, ולזוג נולדו שבעה ילדים:
הילדגרד (856-828)
קרלומן מבוואריה (אנ') (880-829)
לודוויג הצעיר (882-830)
ארמנגרד (866-833)
קרל השמן (888-839)
ברטה (נפטרה ב-877)
גיזלה
אלכסנדר קיפניס

| --- | --- |

 לידה:  13 בפברואר 1891 ז'יטומיר, האימפריה הרוסית 
 פטירה:  14 במאי 1978 (בגיל 87) וסטפורט, ארצות הברית 
 מקום קבורה:  Willowbrook Cemetery 
 מוקד פעילות:  האימפריה הרוסית, ארצות הברית 
 תקופת הפעילות:  מ-1915 
 מקום לימודים:  אוניברסיטת פרדריק שופן למוזיקה 
 סוגה:  אופרה 
 סוג קול:  בס 
 שפה מועדפת:  רוסית 
 צאצאים:  Igor Kipnis 
 
אלכסנדר קיפניס (באוקראינית: Александр Кипнис, באנגלית: Alexander Kipnis; ‏13 בפברואר 1891 - 14 במאי 1978), היה בס אופראי. קיפניס התאזרח בארצות הברית בשנת 1931 בעקבות נישואיו לאישה אמריקאית ושר במשך שנים באופרה העירונית של שיקגו לפני הופעתו הראשונה במטרופוליטן אופרה בניו יורק בשנת 1940.
חייו > נעורים ולימודים

קיפניס נולד בז'יטומיר, בירת פלך ווהלין שבאימפריה הרוסית (כיום באוקראינה) ,משפחתו דלת האמצעים, בת שבע הנפשות, חיה בגטו היהודי. אחרי מות אביו, כשהיה בן 12, עזר אלכסנדר בפרנסת המשפחה כשוליית נגר ובשירת סופרן בבתי הכנסת המקומיים ובבסראביה (כיום מולדובה, עד שקולו התחלף. בנעוריו היה חבר בקבוצת תיאטרון יידיש, עד שיצא לעבוד בבית כנסת בסדליצה, פולין. בערך בזמן זה, בגיל 19, נכנס לקונסרבטוריון של ורשה. הקונסרבטוריון לא דרש תעודת גמר של בית ספר תיכון. לימודיו כללו נגינה בטרומבון, קונטרבס וניצוח, ובמקביל המשיך גם לשיר בבתי כנסת. בהמלצת מנצח המקהלה נסע לברלין ולמד פיתוח קול אצל ארנסט גרנצבאך, שהיה גם מורם של לאוריץ מלכיאור, מטה זיינמאייר ומקס לורנץ. במקביל שר בס שני בתיאטרון האופרטה של מונטי.
חייו > קריירה

עם פרוץ מלחמת העולם הראשונה הושם קיפניס כתושב זר במחנה מעצר גרמני. סרן במחנה, שאחיו היה מנהל כללי באופרה של ויסבאדן, שמע אותו שר בינו לבינו. בהמלצתו שוחרר קיפניס מן המחנה והתקבל לעבודה באופרה של המבורג. תוך שנתים רכש די ניסיון להתקבל לאופרה של ויסבאדן. בהמבורג שר לראשונה, בשנת 1915, שלושה שירים של יוהאן שטראוס כ"אורח" בתמונת הנשף באופרטה "העטלף". כעבור שנתיים, ב-1917, עבר לאופרה של ויסבאדן ושם הופיע ביותר מ-300 הצגות עד 1922, כשהצטרף לאופרה של ברלין. בשנת 1923 יצא לסיור הופעות בארצות הברית עם להקת האופרה של וגנר. במשך 9 עונות, בין 1923 עד 1932, היה ברשימת הזמרים באופרה העירונית של שיקגו. בשנת 1927 שר בפסטיבל ביירוית את גורנמאנץ ב"פרסיפאל" בניצוחו של קרל מוק הקליט את המוזיקה ל"יום שישי הטוב" בניצוח זיגפריד וגנר. (הייתה שמועה על הקלטת הופעה חיה בשנת 1933, בניצוח ריכרד שטראוס, אך נראה שלא היה בה ממש.) בשנת 1935 סיים קיפניס את החוזה שלו עם האופרה של ברלין ויצא מגרמניה. במשך שלוש עונות הופיע כזמר אורח עם האופרה של וינה, בשנים 38–1936). מיד לאחר האנשלוס עזב את אירופה והשתקע בארצות הברית.
עד שחתם לבסוף על חוזה עם המטרופוליטן אופרה בשנת 1940, הספיק קיפניס לשיר בכל בית אופרה חשוב בעולם, פחות או יותר, ונחשב לאחד הבסים הגדולים בעולם. הוא שר כמעט עם כל המנצחים הגדולים, ארנסט אנסרמה, ג'ון ברבירולי, תומאס ביצ'ם, לאו בלך, פריץ בוש, אלברט קואוטס, קרל אלמנדורף, וילהלם פורטוונגלר, הרברט פון קאראיין, יוזף קריפס, אריך קלייבר, אוטו קלמפרר, הנס קנאפרטסבוש, סרגיי קוסביצקי, אריך ליינסדורף, וילם מנגלברג, דימיטרי מיטרופולוס, פייר מונטה, קרל מוק, ארתור ניקיש, יוג'ין אורמנדי, הנס פפיצנר, פריץ ריינר, ארטור רודז'ינסקי, הנס רוזבאוד, הרמן שרכן, ריכרד שטראוס גיאורג סל, ארטורו טוסקניני, ברונו ולטר ופליקס ויינגרטנר. ברשימה זו יש מקום גם לכמה מנצחים איטלקים ידועי שם, מהופעותיו הרבות, עתירות ההצלחה, בתיאטרו קולון בבואנוס איירס.
בין השנים 1915 ל-1951 שר קיפניס לפחות 108 תפקידים, במקרים רבים ביותר שפה אחת והופעותיו באופרה ובאורטוריה מנו יותר מ-1600. הוא פרש מן המטרופוליטן בשנת 1946 והופעתו הקונצרטנטית האחרונה הייתה בשנת 1951.
הקלטותיו הרבות ללידר מאת ברהמס, וולף ושוברט עודן זוכות להערכה גבוהה גם היום.
תפקידיו המפורסמים ביותר היו מאופרות של מוצרט, וגנר והתפקיד הראשי ב"בוריס גודונוב" של מוסורגסקי. בגרמניה התפרסם גם כפרשן לתפקידי ורדי. שמו יצא גם כפרשן ללידר גרמנים ורוסים.
בנו איגור קיפניס (1930-2002) היה צ'מבליסט נודע, שכתב ביוגרפיה על אביו.
קיפניס נפטר ב-1978 בווסטפורט, קונטיקט, ארצות הברית.
הקלטות

"המיטב של אלכסנדר קיפניס" - הקלטות מיצירות וגנר, מוצרט, ורדי, גונו, ברהמס, מאיירבר, וולף וז'אק הלוי בהגשת בנו, איגור קיפניס, תקליטור בהוצאת פרל (פביליון רקורדס בע"מ) GEMM CD 9451
לקריאה נוספת

Shawe-Taylor, Desmond: Kipnis, Alexander in 'The New Grove Dictionary of Opera', ed. Stanley Sadie (London, 1992) ISBN 0-333-73432-7
Operastars.com (Igor Kipnis)
הערות שוליים

↑  1 בפברואר לפי הלוח היוליאני
| --- | --- |
בקרת זהויות :  NLI: 987007517270405171  PLWABN: 9810687430005606  BNE: XX1287811  BnF: cb13896011x (data)  CANTIC: a11506416  GND: 116175907  ISNI: 0000 0000 8077 126X  LCCN: n82162707  LNB: 000099256  MusicBrainz: 617e5e6d-555f-4655-8907-0d0a4f075cf1  SNAC: w63t9v7x  SUDOC: 158057198  Trove: 1093743  VIAF: 44485505   WorldCat (עם VIAF): 44485505
A New Day Has Come

A New Day Has Come (בעברית: יום חדש הגיע) הוא אלבום האולפן השמונה עשר של הזמרת הקנדית סלין דיון. האלבום יצא לאור על ידי חברת התקליטים סוני מיוזיק אנטרטיינמנט ב-22 במרץ 2002, לאחר 5 שנים ללא אלבום אולפן מלבד אלבום חג המולד, These Are Special Times.
האלבום זכה להצלחה חסרת תקדים כאשר כבש 20 צמרות מצעדים, נמכר בסדר גודל עולמי של 12 מיליון עותקים, כאשר 3.3 מיליון עותקים מתוכם בארצות הברית בלבד, ואף זכה במספר פרסים שונים.
עם יציאתו נכנס האלבום אל המקום הראשון במצעד הבילבורד 200, הראשון במצעד האלבומים הבריטי, והראשון במצעד האלבומים הקנדי.
רקע והפקה

האלבום הופק על ידי וולטר אפאנאסייף, פייר אטסרום, כריסטיאן בי, אנדרס בג', ארנתור בירגיסון, אנדריאס קרלסון, מארק דולד, סיימון פרנגלן, הומברטו גאטיקה, ריצ'י ג'ונס, רוברט ג'ון "מאט" לאנג, קריסטיאן לונדין ואחרים.
דיון חזרה לעולם המוזיקה לאחר הפסקה בעקבות לידת בנה הבכור שנה קודם לכן. במהלך העבודה על האלבום שיתפה פעולה עם מפיקים שונים ביניהם אנדרס באג ופייר אנטרום איתם שיתפה פעולה בפעם הראשונה. המפיק והחבר של דיון דייוויד פוסטר לא השתתף הפעם בעבודה על אלבום זה.
ביקורת

האלבום זכה לביקורות חיוביות רבות בקרב מבקרי המוזיקה שמצאו את המוזיקה של דיון ברחבה יותר וכמי שבחנה סגנונות מוזיקליים רחבים יותר. האלבום מכיל בעיקר מוזיקת פופ עם השפעות של מוזיקה מודרנית במיוחד בשיר הדאנס "Sorry for Love".
אם כי האלבום מכיל גם שירים עכשוויים למבוגרים כמו "I Surrender", שיר הנושא של האלבום ו-"A New Day Has Come". כמו כן המבקרים שיבחו גם את השירים "Ten Days", "Goodbye's (The Saddest Word)", "I'm Alive","When the Wrong One Loves You Right", "The Greatest Reward" וגרסאות הכיסוי לשירים: "Nature Boy" ו-"At Last".